فيزا شنغن هيا فيزا بتسمحلك تدخل 26 دولة فى اوروبا. الدول ديه هيا: النمسا, بلجيكا, التشيك, الدنمارك, استونيا, فنلدا, فرنسا, المانيا, اليونان, هنغريا, ايسلاند, ايطاليا, ليختنشتاين, ليتوانا, لوكسمبورج, ملطا, هولندا, النرويج, بولندا, البورتغال, سلوفكيا, سلوفنيا, اسبانيا, السويد, سويسرا. تقديم الفيزا شنغن القصيرة فى مصر (اقل من 90 يوم) بيكون عن طريق مكاتب VFS Global.
الخطوات
اول حاجة تعملها انك تدخل على موقع VFS Global وتحدد ميعاد اللى يناسبك. لازم تختار البيانات المظبوطة لغرض الفيزا (سياحة, عمل, الخ). بعد ما بتحدد ميعاد بيجيلك تأكيد على البريد الالكترونى, اطبع الصفحة ديه وخدها معاك يوم المقابلة. الميعاد مينفعش يكون قبل السفر باكتر من 90 يوم فى معظم دول شنغن.
بعد مابتحجز الميعاد, لازم تجهز الورق المطلوب للفيزا شنغن. اول حاجة لازم الجواز السفر يكون صالح بعد انتهاء السفر لمدة 3 شهور. يعنى لو هتسافر وترجع فى شهر معين, لازم جواز السفر يكون فى فترة صلاحية بعد الرجوع 3 شهور. لو عايز تعمل جواز سفر او تجدده, ادخل على ورقك وهوا هيدلك ازاى تعملة بسرعة.
لو انت مسافرتش لمنطقة شنغن قبل كدة لازم تجيب شهادة تحركات او يكون جوازات السفر بتعتك بتغطى ال7 سنين اللى فاتو. شهادة التحركات ممكن نطلع من المجمع فى 3 ايام او من المحافظات فى شهر. اصعب حاجة فى الشهادة ديه انها محتاجة مجهود كبير فى الطابور (سواق بتقدم الطلب او وانت بتستلم الشهادة). وانت بتقدم الطلب, حاول تروح بدرى جدا (الساعة 7 مثلا). وانت بتستلمها, ممكن تروح على 11 او 12 الظهر. ادخل على ورقك وهوا هيدلك ازاى تعمل الشهادة دية بسرعة. بعد ما بتعمل الشهادة, لازم تترجم ترجمة معتمدة.
من ضمن الورق المطلوب تأمين طبى اثناء مدة السفر. ممكن تجيب الشهادة ديه من المبنى اللى فيها VFS Global او من اي مكتب آخر. التأمين بيفضل معاك بس لازم تصورة اثناء المقابلة ويكوم معاك اثناء السفر.
تالت حاجة لازم يكون معاك يثب مكان الاقامة فى البلد اللى هتروحها زى حجز الفندق (المواقع اللى زى Booking للأسف غير معترف بيها), جواب من الشخص المضيف بيقول فية انه هيستضيفك فى مكان معين.
رابع حاجة تقدم ما يثبت ان معاك فلوس تكفى مدة أقامتك. لازم يكون معاك كشف حساب لكل ارصدتك فى جميع البنوك. طبعا الحسابات ديه يجب ان تكون بالانجليزي. لو البنك معندوش كشف حساب بالانجليزى, لازم الكشوفات ديه تترجم ترجمة معتمدة. لو المضيف هو اللى هتكفل بمصاريف اقامتك, يجب يبعتلك دعوة الكترونية من الشرطة. الدعوة ديه بتعبر ضمان من المضيف وبتزود فرصك ان الفيزا تتقبل.
لازم كمان تجيب شهادة من الشركة اللى انت شغال فيها (بتقول انت متعين امتى وبتاخد مرتب كام). لو انت عندك شركة, لاوم يكون معاك السجل التجارى والبطاقة الضريبية. لو انت طالب لازم تقد شهادة تثبت ان انت طالب فى الجامعة او المدرسة. لو اللى مسافر قاسر, لازم تقدم شهادة ميلادة مع جواز السفر. كل الشهادات ديه لازم تكون باللغة الانجليزية او مترجمة ترجمة معتمدة.
لو انت مسافر سياحة, يجب يكون معاك اذن من الشركة للسفر. اما لو انت مسافر عمل, لازم يكون معاك دعوة من الشركة او الهيئة اللى انت هتسافر ليها. يجب انت تكون الدعوة ديه يكون فيها بيانات زى الهدف من السفر, مدة السفر, الخ.
آخر حاجة لازم يكوم معاك صور من تزاكر السفر. وانت بتحجز التزكرة, حاول تختار حاجة Refundable علشان لو الفيزا اتأخرت او , لا قدر الله, اترفضت متخسرش فلوس كتير.
لو في اي معلومة محتاجة تصحيح او اضافة, من فضلك, اكتب تعليق.